Darius Pakamanis

Darius Pakamanis (g. 1981 m. rugsėjo 8 d. Mažeikiuose) – Lietuvos krepšininkas, rungtyniaujantis Vokietijos Filingeno-Šveningeno „Panthers“ komandoje.

Karjera 
Krepšininkas karjerą pradėjo gimtųjų Mažeikių komandoje, o po sėkmingo 2000–2001 m. sezono perėjo į „Šiaulių“ komandą, kurioje, kaip ir „Naftos“ komandoje, tapo vienu iš lyderių.

Prieš 2006–2007 m. sezoną D. Pakamanis tapo „Lietuvos Ryto“ komandos nariu, bet prieš pat sezono pradžią LKL čempionai nusprendė krepšininką grąžinti į „Šiaulius“. Tačiau, kai Vilniaus komandoje pasikeitė treneriai, D. Pakamanis grįžo į „Lietuvos Rytą“, o jau 2007 m. sausio pabaigoje vėl buvo paskolintas Šiaulių „Šiauliai“. 2007 m. rugpjūčio 1 d. Vilniaus komandos vadovai pranešė, kad ir 2007–2008 m. sezoną D. Pakamanis žaidė Šiaulių „Šiauliai“, bet sužaidus porą rungtynių buvo paskolintas Ispanijos Valadolido Grupo Capitol klubui. Pasibaigus sezonui D. Pakamanis paliko Ispanijos klubą ir pradėjo ieškotis naujo.

2008 m. spalio 8 d. D. Pakamanis laikinai prisijungė prie NKL rungtyniaujančio Joniškio „Delikateso“ klubo,, bet nesužaidęs nė vienerių rungtynių pasirašė sutartį iki sezono pabaigos su Brėmerhafeno „Eisbaren“ komanda. 2008 m. gruodžio pabaigoje sutartis su krepšninku nebuvo pratęsta. 2009 m. sausio pabaigoje persikėlė rungtyniauti į Ukrainos BS „Odessa“ komandą, tačiau 2009 m. rugsėjo pabaigoje buvo priverstas ją palikti dėl finansinių sunkumų komandoje.

2009 m. spalio 22 d. buvo pranešta, kad D. Pakamanis laikinai rungtyniaus Šiaulių „Šiaulių“ komandoje, tačiau sužaidęs vienerias rungtynes paliko Šiaulius ir pasirašė sutartį su Utenos Juventus klubu iki 2009–2010 m. sezono pabaigos.

2010 m. rugpjūčio 30 d. pasirašė sutartį su LEB lygos Melilla Baloncesto komanda.

2011 m. rugpjūčio 19 d. sugrįžo į Utenos „Juventus“ klubą ir pasirašė vienerių metų sutartį.

Pasiekimai 
 2001 m. LKAL čempionas
 2004, 2005, 2006, 2007 m. LKL bronzos medalio laimėtojas
 2005, 2006 m. BBL bronzos medalio laimėtojas
 2006 m. LSKL čempionas
 2013 m. BBL čempionas

Nuorodos 
 basketnews.lt puslapis apie žaidėją

Pakamanis, Darius